Den Vest-Sjællandske Avis, 1839-07-23
Frankrig. J Pairsrettens Møde den 15de Juli blev det kongelige Naadebrev forelæst, der lyder saaledes: "Ludvig Philip, de Franskes Konge o. s. v. Vi have modtaget den underdanige Supplik af Armand Barbes's Familie, som siger, at denne ved Pairsrettens Dom af 12te Juli 1839 formedelst Deeltagelse i Attentatet imod Statens Sikkerhed og formedelst det med Overlæg skete Drab er bleven dømt til Døden. Vi have herpaa og paa vor Seglbevarers og Justitsministers Beretning foretrukket Naade for Lovens Strenghed, i Betragtning af den 58de Art, af det constitutionelle Charte, naadig eftergivet Armand Barbes den ham idømte Straf og forandret denne Straf til evigt Tvangsarbeide uden Udsættelse. Saaledes skeet Neuilly den 14de Juli 1839. Ludvig Philip. Paa Kongens Befaling: Justitsminister Teste." Notificationen af denne Strafforandring blev meddeelt Barbes den 14de om Aftenen Kl. 9, ikke ved et Ord forraadte han sine Følelser herved. Under denne Meddelelse var allerede befaling uddeelt til ufortøvet at forberede Alt til at bortføre de Domfældte. Den 15de Juli Kl. 3 om Morgenen indtraf Transportvognene ved Luxemburg. Babes og Mialon steg med den sædvanlige Bevogtning op paa den første Vogn, som strax tog Veien til Brest. De øvrige Domfældte bleve førte til Clairvaux. Eskorten dannede Gendarmer og ridende Jægere, men de sidste vendte tilbage ved Barriererne. Det synes, at meget alvorlige Angivelser for Politiet, som lode befrygte Forsøg paa at befrie de Domfældte, foranledigede den pludselige Afreise, hvortil Forberedelserne holdtes meget hemmelige. Hvor betænkelige hine Angivelser maa være, sluttes deraf, at Sikkerhedsforholdsreglerne endnu vedvarede den 15de. Da Strafforandringen var tilkjendegivet Barbes, blev han afført Tvangstrøien. Han rakte en af sine Bevogtere, som havde vidst at forene Menneskelighed med Pligtfølelse, Haanden, forærede ham til Erindring en Pibe og takkede ogsaa Directoren for Fængslet for den menneskelige Behandling. En af Barbes's Beslægtede havde med Forbigaaelse af sine nærmeste Arvinger indsat ham til Arving af 300000 Fr. Barbes lod hine Arvinger komme, sønderrev for dem Testamentet og godtgjorde dem saaledes Arven. Bladet National beretter dette ædle Træk. - Undersøgelserne i Anledning af Forsamlingen til Petitionen om Dødsstraffens Afskaffelse vedvarer. Fire Personer ere arresterede. De polytechniske Elever skulle ingen Deel have heri. – J Pairskamret var den 15de et kort legislativ Møde. Kamret beskjeftigede sig med Loven for Generalstaben, som man venter bliver sauctioneret. – J Deputeretkamrets Møde forhandledes Budgettet for Handels- og Agerdyrkningsministeriet, uden interessante Debatter. Herefter foretoges Budgettet for Ministeriet for det Jndre. - Commissionen for Crediten af 850000 Fr. til Saldo af Restancerne for Rustningerne til Blokaden ved Mexico og Buenos=Ayres har, alle Bønner uagtet, ikke erholdt Meddelelsen af de forlangte Documenter, navnlig en authentisk Copie af Tractaten med Mexico. - Paris den 16de Juli over Holland med Dueposten). Det synes vist, at Barbes ikke faaer Plads blandt Tyve og Mordere i Brest, men skal blive afsondret, idet man fremdeles venter en Formildelse i Straffen.